**Gorey** (irsk: *Guaire*) er en kjøpstad i grevskapet Wexford i Irland. Den ligger ved hovedveien N11 mellom Dublin og Wexford, og har en jernbanestasjon langs linjen mellom samme steder. Blant de lokale avisene er *Gorey Guardian*.

Med omkring en times kjøretid til Dublin har stadig flere pendlere slått seg ned i Gorey, og det har derfor vært en dramatisk økning i befolkningen og press på skolesystemet i byen. Mellom 1996 og 2002 vokste befolkningen i det omkringliggende distriktet med 23 %. Økningen i innbyggertall har også økt byens handelsstand med stadig flere forretninger, restauranter og kjøpesentre. Selve byen mer enn doblet seg i befolkning fra 3 939 til 9 822 innbyggere i løpet av de 20 årene mellom folketellingen fra 1996 og 2016.

Historie
--------

Butikker langs hovedgaten i Gorey, 1920-tallet
Minnesmerke for United Irishmen og opprørene på 1790-tallet
Blant de eldste opptegnelsene av prestegjeldet og byen Gorey, også noen ganger historisk kjent som Kilmichaelogue (irsk: *Cill Mhocheallóg*, «kirken i Mocheallóg»), er normanniske nedtegnelser fra 1296 som registrerer en eksisterende by på stedet. Flere århundrer senere, i 1619, ble byen innvilget et charter som borough, under navnet Newborough. Imidlertid, som bemerket av kartografen Samuel Lewis og utgiveren George Henry Bassett, dette navnet «aldri [vokst] til generell bruk» da «innbyggerne ikke tok vennlig imot navnet som ble valgt for byen». Charteret som borough hadde blitt oppnådd av daværende anglikanske biskop av Ferns og Leighlin, Thomas Ram (1564–1634).

Sammen med andre utbygginger i området, og som de viktigste lokale utleierne, bygde Ram-familien en stor eiendom nord for byen. Herregården til denne eiendommen, Ramsfort, ble brent etter det irske opprøret i 1641, og på nytt under det irske opprøret i 1798. Ramsfort-huset ble gjenoppbygd på 1800-tallet etter formgivning tilskrevet den britiske arkitekten Daniel Robertson.

I tillegg til Goreys torghus fra 1700-tallet, dateres mange av de større bygningene i selve byen til midten av 1800-tallet. Disse omfatter Goreys jernbanestasjon som dateres til 1863,[21] Church of Ireland-kirken (Kilmakilloge) som dateres til 1861, og den katolske kirken (viet til [erkeengelen Mikael]]) ferdigstilt i 1843. Gorey var sentrum for flere konflikter under opprøret i 1798, og et minnesmerke over disse hendelsene ble reist i byen i opprørets hundreårsjubileum (1898).

Foreldrene til Jim Bolger, den tidligere statsministeren i New Zealand, emigrerte fra Gorey på 1930-tallet.

Kulturliv
---------

Jernbanestasjonen i Gorey, 2001
Om sommeren holdes en dramafestival i byen. Det er aktive teatergrupper og musikkarrangementer.

Omkring fem km fra Gorey ligger kystbyen Courtown Harbour, som er et populært feriemål.

Transport
---------

Hovedveien sørover fra Dublin til Rosslare, N11, og E1, gikk tidligere gjennom byen og skapte betydelige trafikkproblemer. I juni 2007 ble det åpnet en 23 km parsell med firefelts motorvei utenom byen som har bedret forholdene betydelig. 

Jernbanestasjonen ble åpnet i 1863. Den betjener forbindelsen mellom Dublin og Rosslare. Det er flere bussforbindelser gjennom byen, også flybuss til Dublin lufthavn.

Referanser
----------

1. 1 2  «Guaire/Gorey» (se ’scanned records’), *Placenames Database of Ireland*
2. ↑   «Nearly 2,500 people commute to Dublin every day for work», *Gorey Guardian. Independent News & Media*. 9. september 2017
3. ↑   «North Wexford shows largest population growth in county», *Enniscorthy Guardian* 27. juli 2006.
4. ↑  Census 2016 «Sapmap Area: Settlements Gorey» Arkivert 28. mai 2018 hos Wayback Machine. *Central Statistics Office*
5. 1 2 3  Lewis, Samuel (1837): *Topographical Dictionary of Ireland*. Lewis.
6. ↑  Gorey, *Townmaps.ie*. Condor Publishers
7. 1 2  Furlong, Nicholas (2003): *A History of County Wexford: A comprehensive study of Wexford's history, culture and people*. Gill & Macmillan. ISBN 9780717165407.
8. ↑  Hore, P.H. (1911): *History of the Town and County of Wexford*. Bind VI. London: Elliot Stock; s. 609. Sitat: «a payment of 13 shillings was made by 'the community of the town (ville) of Gorey' in 1296»
9. 1 2 3  Bassett, George Henry (1885): *Wexford County Guide and Directory*. Sealy, Bryers & Walker.
10. 1 2  «Back to his roots», *Gorey Guardian. Independent News & Media*. 8. april 2017.
11. ↑   «Ramsfort, Gorey, Co. Wexford», *Architecture of Wexford*. 2016
12. ↑  «Gorey Market House, Main Street, Gorey, County Wexford», *National Inventory of Architectural Heritage*. 9. mai 2020.
13. ↑  Gorey Railway Station, Gorey, County Wexford, *National Inventory of Architectural Heritage*. 14. juli 2020.
14. ↑   «Catholic Church of Saint Michael, Saint Michael's Road, Gorey, County Wexford», *National Inventory of Architectural Heritage*. 9. mai 2020
15. ↑   «1798 Monument, McCurtain Street, Gorey, County Wexford», *National Inventory of Architectural Heritage*. 9. mai 2020
16. ↑  Shand, Greg (16. desember 1985): «The Bolger challenge», *Auckland Star*; s. B1.

Eksterne lenker
---------------

* Offisielt nettsted Rediger på Wikidata

* (en) Gorey – kategori av bilder, video eller lyd på Commons Rediger på Wikidata
* Gorey Chamber of Commerce Arkivert 18. mars 2008 hos Wayback Machine. byens handelskammer

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |